แฟนผมเลือดออกกะปริกะปลอยทางช่องคลออด แต่เป็นได้1วันเองครับกินยาสตรีเบนโลพอจะช่วยได้ไมครับ
สวัสดีค่ะ การมีเลือดออกจากช่องคลอด 1 วัน โดยที่ไม่ใช่ช่วงวันที่ประจำเดือนควรจะมา อาจเป็นเลือดที่เกิดจาก1. เลือดช่วงวันไข่ตก โดยจะอยู่ในช่วงกึ่งกลางของรอบเดือน เลือดที่ออกจะมีปริมาณเพียงเล็กน้อย และเป็นเพียงแค่ 1 วัน2. เลือดล้างหน้าเด็ก จะเกิดหลังจากวันที่มีการปฏิสนธิไปประมาณ 6-12 วัน เลือดที่ออกจะมีปริมาณเล็กน้อย และเป็นเพียงแค่ 1 วันแต่หากมีเลือดออกจากช่องคลอดอีกเรื่อยๆ อาจเกิดจากสาเหตุอื่นๆ เช่น- การตั้งครรภ์ที่ผิดปกติ เช่น แท้งคุกคาม- เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก- ผลข้างเคียงจากการใช้ยาฮอร์โมนต่าง เช่น ยาคุมกำเนิด ยาสตรี ยาสมุนไพร อาหารเสริม เป็นต้น- มีภาวะไทรอยด์ฮอร์โมนต่ำ เกร็ดเลือดต่ำ การแข็งตัวของเลือดผิดปกติ ทานยาบางชนิด เช่น ยาละลายลิ่มเลือดดังนั้นควรสังเกตเลือดที่ออกไปก่อน ว่าจะมีอีกหรือไม่ หากเป็นเพียงแค่ 1-2 วันและมีปริมาณเพียงเล็กน้อย ไม่จำเป็นต้องทำอะไร แต่หากเลือดยังคงออกต่อเนื่องนานเกิน 2 วัน หรือมีปริมาณมาก หรือมีปวดท้องน้อย ควรไปพบแพทย์เพื่อหาสาเหตุค่ะการทานยาสตรีเบลโล ซึ่งเป็นยาที่มีฤทธิ์ของฮอร์โมนเพศหญิง อาจยิ่งทำให้เกิดอาการเลือดออกผิดปกติมากขึ้น จึงไม่แนะนำให้ทานในขณะนี้ค่ะ